**POZIV ZA DODJELU GRANTOVA**

**Objavljen u sklopu projekta: „Unapređenje ženskih radnih prava“ koju finansira Evropska unija i sufinansira Švedska agencija za međunarodni razvoj i saradnju**

**Objavljen: 14.10.2019.**

**Rok za konkurisanje: 09.11.2019.**

**Dostaviti na adresu:** [**grants@womensnetwork.org**](mailto:grants@womensnetwork.org)

**SADRŽAJ**

[1. Pregled 3](#_Toc21527398)

[2. Cilj Poziva za dodjelu grantova 5](#_Toc21527399)

[3. Očekivani rezultati i predloženi pokazatelji 5](#_Toc21527400)

[3.1. Prilike za razvoj kapaciteta 7](#_Toc21527401)

[4. Kriterijumi podobnosti 7](#_Toc21527402)

[5. Vrste aktivnosti 8](#_Toc21527403)

[5.1. Prihvatljive aktivnosti 8](#_Toc21527404)

[5.2. Neprihvatljive aktivnosti 8](#_Toc21527405)

[6. Prihvatljivi troškovi 9](#_Toc21527406)

[6.1. Prihvatljivi troškovi 9](#_Toc21527407)

[6.2. Neprihvatljivi troškovi 9](#_Toc21527408)

[6.3. Podjela troškova 10](#_Toc21527409)

[7. Trajanje 10](#_Toc21527410)

[8. Sredina 10](#_Toc21527411)

[9. Veličina grantova 10](#_Toc21527412)

[10. Kriterijumi izbora i ocjena 11](#_Toc21527413)

[10.1. Minimalni kriterijumi 11](#_Toc21527414)

[10.2. Kriterijumi za izbor 11](#_Toc21527415)

[11. Postupak konkurisanja, rokovi i vremenski okvir 12](#_Toc21527416)

[11.1. Indikativni rokovi 12](#_Toc21527418)

[11.2. Informativni skupovi 13](#_Toc21527419)

# Pregled

Zaposlenost žena je na niskom nivou u svim zemljama Zapadnog Balkana (ZB), (vidi Grafikon 1). Mlade žene, žene sa invaliditetom, žene koje žive u seoskim sredinama i žene iz manjinskih etničkih grupa imaju posebno nisku stopu zaposlenosti u nekoliko zemalja ZB. Iskustvo sugeriše da rodno zasnovana diskriminacija predstavlja prepreku određenim ženama da obezbijede radno mjesto, a isto tako dovodi do kršenja prava žena na rad. Pod rodno zasnovanom diskriminacijom podrazumijevamo diskriminisanje određenog lica zbog njegovog roda.

Montenegro

Zabrinuta zbog niske stope zaposlenosti žena i dokaza o diskriminisanju žena u pogledu rada, Koalicija organizacija za prava žena je marta 2018. godine zajednički pokrenula projekat u trajanju od 46 mjeseci za „Osnaživanje OCD za suzbijanje diskriminacije i unapređenje ženskih radnih prava“ na ZB, sredstvima Evropske unije i Švedske agencije za razvoj i saradnju. Članovi Koalicije su [Mreža žena Kosova](http://www.womensnetwork.org), [Fondacija Kvinna till Kvinna](http://www.kvinnatillkvinna.org) iz Švedske preko svog predstavništva u Srbiji, [Reactor – Istraživanje na delu](http://www.reactor.org.mk) iz Severne Makedonije, [Centar rodnog saveza za razvoj (GADC)](http://www.gadc.org.al) iz Albanije, [Helsinški Parlament Građana u Banjoj Luci (HPGBL)](http://www.hcabl.org) iz Bosne i Hercegovine (BiH), i [Centar za ženska prava (CŽP)](http://www.womensrightscenter.com) iz Crne Gore.

Glavni cilj ovog zajedničkog projekta je da se osnaže različite organizacije civilnog društva (OCD) da efikasno pozivaju relevantne institucije na odgovornost za primjenu zakona protiv diskriminacije u vezi sa ženskim radnim pravima. U pravcu ostvarivanja ovog cilja, očekivani rezultati obuhvataju sljedeće:

* Veći uticaj OCD, kroz unapređenje njihovih kapaciteta;
* Ojačana koalicija OCD kroz razmjenu znanja i iskustva u sklopu izgradnje kapaciteta; i
* Unaprijeđeno pogodno okruženje da bi OCD mogle da pozivaju na odgovornost relevantne institucije.

Prva aktivnost koju su članice Koalicije pokrenule bila je da se izvrši istraživanje u cijelom regionu o rodno zasnovanoj diskriminaciji u radu da bi se bolje shvatila svijest ljudi o takvoj diskriminaciji, njena prisutnost i institucionalna reakcija na rodno zasnovanu diskriminaciju. Istraživanje sprovedeno 2018. godine obuhvatilo je pregled literature; analizu pravnog okvira; elektronsko anketiranje 4.569 žena (77%) i muškaraca (23%) u regionu; kao i razgovore sa 243 predstavnika/ca različitih institucija odgovornih za rješavanje rodno zasnovane diskriminacije.

Istraživanjem se došlo do zaključka da je rodno zasnovana diskriminacija u vezi sa radom glavni problem koji ometa zapošljavanje žena i dovodi do kršenja njihovih prava na rad. Kandidati ovog poziva za dodjelu grant sredstava se podstiču da pročitaju i pozovu se na istraživanje kod pripreme svog prijedloga, čiji ključni nalazi i preporuke obuhvataju sljedeće:

| Nalaz | Preporuka |
| --- | --- |
| Većina zemalja ima veoma obuhvatni pravni okvir i okvir praktične politike u vezi sa rodno zasnovanom diskriminacijom, često izrađen u skladu sa direktivama EU. Međutim, podjele između nekih domaćih zakona zemalja mogu da doprinesu zabuni na sudu. Na primjer, neke zemlje imaju više zakona, oblika praktične politike i/ili postupaka koji se mogu primijeniti za podnošenje tužbe, što može doprinijeti tome da žrtve dođu u zabunu u pogledu toga koja je institucija odgovorna. | Zalaganje za bolje usklađivanje pravnog okvira, po potrebi. Podizanje svijesti ljudi i institucija o postojećem pravnom okviru i tome kako prijaviti diskriminaciju. |
| Relevantnim institucijama je prijavljeno par slučajeva diskriminacije na osnovu roda, posebno u vezi sa radom. Ovaj nedostatak iskustva u rješavanju slučajeva rodno zasnovane diskriminacije znači da nedostaje institucionalne prakse, kao i srodne sudske prakse u vezi sa rodno zasnovanom diskriminacijom i radom. | Obezbijediti pravnu pomoć i savjete da bi se ljudima dala podrška oko prijavljivanja slučajeva, u pravcu stvaranja sudske prakse i/ili dobre prakse za rješavanje istih slučajeva. |
| Neke odgovorne institucije ne posjeduju znanje i ne razumiju koja djela predstavljaju rodno zasnovanu diskriminaciju. | Zalaganje za institucionalizaciju programa obuke o rodno zasnovanoj diskriminaciji u vezi sa radom za odgovorne institucije, uključujući i program obuke o srodnim temama rodne ravnopravnosti i seksualnog uznemiravanja, tako da mogu bolje da primjenjuju pravni okvir. |
| Izgleda da je rodno zasnovana diskriminacija široko rasprostranjena, posebno u pogledu praksi zapošljavanja (npr. diskriminacioni konkursi za radna mjesta, neprikladna pitanja tokom razgovora za posao, traženje ljekarskog uverenja da kandidatkinja nije u drugom stanju); praksa unapređenja; kršenje prava na porodiljsko odsustvo; i seksualno uznemiravanje. Iako su ispitanici/e u anketi obično znali da je diskriminacija nezakonita, malo njih je znalo gdje da prijavi diskriminaciju ako se ona desi ili koje su institucije odgovorne za rješavanje slučajeva rodno zasnovanog nasilja. Osim toga, ljudi su imali neke zabrinutosti kada govorimo o prijavljivanju diskriminacije, uključujući i zabrinutost oko anonimnosti; bojazan od gubitka posla; dugotrajni birokratski postupci koji mogu da ih izlože riziku od obezbjeđivanja sredstava za izdržavanje; Poteškoće oko dokumentovanja slučajeva; i nepovjerenje prema institucijama. Ove stvari su sprečavale ljude da prijave diskriminaciju. Pravna pomoć nije dostupna mnogima. | Organizovati šire kampanje za podizanje svijesti u različitim sektorima, zajedno sa relevantnim institucijama, OCD, sindikatima i drugim akterima o rodno zasnovanoj diskriminaciji radi povećanja znanja građana/ki o tome kako mogu da podnesu tužbu. Obezbijediti pravnu pomoć da bi se dala podrška ženama oko prijavljivanja slučajeva. |
| Članstvo i povjerenje u sindikate je izgleda malo, kako sugerišu nalazi ankete. Iz razgovora sa predstavnicima/ama sindikata proizlazi da malo njih ima dovoljno znanja o tome šta predstavlja rodno zasnovanu diskriminaciju. | Produbiti znanje čelnika/ca sindikata o rodno zasnovanoj diskriminaciji i tome kako može da se prijavi, tako da mogu bolje da podrže svoje članove/ice oko podnošenja tužbe u slučaju kršenja prava na rad u vezi sa rodno zasnovanom diskriminacijom. |

Za više informacija, pogledati izvještaje o rodno zasnovanoj diskriminaciji i radu za svaku od datih zemalja:

* Albanija: [albanski](http://www.gadc.org.al/media/files/upload/GBD%20Labour%20Albania_AL.pdf), [engleski](http://www.gadc.org.al/media/files/upload/GBD%20Labour%20Albania_EN.pdf)
* Bosna i Hercegovina: [bosanski/hrvatski/srpsk](http://hcabl.org/wp-content/uploads/2019/05/Rodno-zasnovana-diskriminacija-na-radu-u-Bosni-i-Hercegovini.pdf)i, [engleski](http://hcabl.org/wp-content/uploads/2019/05/GENDER-BASED-DISCRIMINATION-AND-LABOUR-IN-BOSNIA-AND-HERZEGOVINA-FINAL.pdf)
* Kosovo: [albanski](https://womensnetwork.org/wp-content/uploads/2019/05/RrGK_Diskriminimi-me-baze-gjinore-dhe-punesimi-ne-Kosove_REV_FIN.pdf), [srpski](https://womensnetwork.org/wp-content/uploads/2019/06/RKS-MŽK_GBD_Labour_SRB_ISBN-978-9951-737-30-2.pdf), [engleski](https://womensnetwork.org/wp-content/uploads/2019/05/GBD-Labour-Kosovo_ISBN-978-9951-737-31-9_FINAL.pdf)
* Crna Gora: [crnogorski](http://womensrightscenter.org/files/documents/1557135314-Izvještaj%20final%20MNE_22.pdf), [engleski](http://womensrightscenter.org/files/documents/1557742198-Montenegro%20report_%20final%20eng%20version.pdf)
* Severna Makedonija: [makedonski](http://reactor.org.mk/CMS/Files/Publications/Documents/kwn-final-mk2.pdf), [albanski](http://reactor.org.mk/CMS/Files/Publications/Documents/kwn-final-al2.pdf), [engleski](http://www.reactor.org.mk/CMS/Files/Publications/Documents/kwn-final2.pdf)
* Srbija: [srpski](https://kvinnatillkvinna.org/wp-content/uploads/2019/05/EU_Final_GenderLabourSerbia_srb.pdf), [engleski](https://kvinnatillkvinna.org/wp-content/uploads/2019/05/EU_Final_GenderLabourSerbia_eng.pdf)

Da bi se uzele u obzir preporuke dobijene ovim istraživanjem, Koalicija iskazuje potrebu i samim tim isplanirala je da usko sarađuje sa drugim OCD u regionu. U cilju saradnje u pravcu ostvarivanja zajedničkih ciljeva, Koalicija objavljuje ovaj Poziv za dodjelu grantova za zainteresovane OCD.

# Cilj POZIVA ZA DODJELU GRANTOVA

Cilj ovog Poziva za dodjelu grantova je da se, putem podrške projektima koji ostvaruju [očekivane rezultate i predložene pokazatelje](#_Expected_results_and) ovog Poziva, poveća uticaj OCD, posebno grupa za prava žena i grupa iz lokalnih zajednica, u pozivanju relevantnih institucija na odgovornost za primjenu zakona protiv diskriminacije u vezi sa ženskim radnim pravima i osnaživanjem žena da traže svoja prava. Grantovima će se nastojati da se ojačaju organizacioni i kapaciteti OCD za zalaganje.

# OčekivanI rezultati i predloženi pokazatelji

Očekivani rezultati obuhvataju sljedeće:

* Povećano i ojačano učešće OCD u procesima odlučivanja i reformama u vezi sa pravima žena na rad;
* Susretljivi odnosi OCD i drugih aktera oko unapređenja i produbljivanja primjene zakona protiv diskriminacije;
* Podizanje svijesti građana/ki, institucija i drugih aktera o diskriminaciji žena na radu i prilika za njeno rješavanje.

Pošto su ovi grantovi u okviru gore navedenog projekta i pošto bi trebalo da doprinesu postizanju ovih rezultata, kao i rješavanju izazova prepoznatih tokom istraživanja, preporučljivo je da kandidati dobro razmotre mogućnost uvođenja jednog ili više sljedećih pokazatelja u svoj prijedlog i svoj logički okvir:

| **Logika** | **Lanac rezultata** | **Pokazatelji** |
| --- | --- | --- |
| Uticaj | Različite OCD u Jugoistočnoj Evropi osnažene su da efikasno pozivaju relevantne institucije na odgovornost za primjenu zakona protiv diskriminacije u vezi sa ženskim radnim pravima. | * Stepen do kog različite OCD efikasno pozivaju institucije na odgovornost za primjenu zakona protiv diskriminacije * Relevantne institucije prave korake u pravcu bolje primjene zakona protiv diskriminacije u vezi sa ženskim radnim pravima. |
| Ishod | Is1.  Povećan uticaj OCD, posebno grupa za prava žena i grupa iz zajednice, u pogledu pozivanja relevantnih institucija na odgovornost za primjenu zakona protiv diskriminacije u vezi sa pravima žena na rad i osnaživanjem žena da traže svoja prava. | * # promjena[[1]](#footnote-2) koji nastane zahvaljujući zalaganju različitih OCD * # slučajeva protiv diskriminacije pokrenutih pred relevantnim institucijama |
|  | Is2. Postojeća koalicija OCD ojačana na regionalnom i nivou EU | * Povećani indeks ocjene za Procjenu kapaciteta organizacije i zalaganja (PKOZ)),[[2]](#footnote-3) koji pokazuje da je koalicija ojačana zahvaljujući kapacitetu OCD za zalaganje. *Napomena: Potrebno za svakog kandidata za grant.*  *Za više informacija vidi dolje.* |
|  | Is3. Unaprijeđeno pogodno okruženje da bi OCD mogle da relevantne institucije pozivaju na odgovornost. | * # postupaka relevantnih institucija (npr. nacionalni mehanizmi za rodnu ravnopravnost, zaštitnici građana, inspektorati itd.), posebno saradnika/ca, koji podržavaju napore OCD da se omogući primjena zakona protiv diskriminacije |
| Rezultat | Re 1.1. Povećano i popravljeno učešće OCD u procesima odlučivanja i reformama u vezi sa ženskim radnim pravima. | * # različitih OCD koje učestvuju u različitim inicijativama zalaganja, procesima odlučivanja i reformama u vezi sa ženskim radnim pravima, podijeljeno prema lokaciji OCD, zadatku/fokusu i rodu lidera OCD * % realizovanih planova za razvoj kapaciteta (PRK), koji pokazuje da je unaprijeđen kapacitet organizacije i zalaganja. *Napomena: Potrebno za svakog kandidata za grant.* * *Za više informacija vidi dolje.* |
|  | Re 2.2. Susretljivi odnosi OCD i drugih aktera oko unapređenja i produbljivanja primjene zakona protiv diskriminacije. | * # sastanaka održanih između OCD i drugih aktera radi planiranja i zajedničkog zalaganja za primjenu zakona protiv diskriminacije * # zajedničkih inicijativa zalaganja oko kojih su sarađivale OCD i drugi akteri. |
|  | Re 3.1. Veća dostupnost sudske prakse, zahvaljujući istraživanju i strateškim parnicama. | * Postojeći slučajevi protiv diskriminacije dokumentovani i javno raspoloživi |
|  | Re 3.2. Podizanje svijesti kod građana/ki, institucija i drugih aktera o diskriminaciji žena na radu i prilika za njeno rešavanje. | * # puta koliko su mediji izvještavali o stvarima u vezi sa diskriminacijom žena na radu i slučajevima diskriminacije * # skupova sa akterima radi podizanja svesti |

## Prilike za razvoj kapaciteta

Korisnicima granta će biti obezbijeđena prilagođena podrška u pravcu postizanja gore navedenih ciljeva i rezultata, posebno Rezultata 2. i Rezultata 1.1. Prvo, svaki izabrani kandidat za grant prolazi kroz procjenu kapaciteta organizacije i zalaganja (PKOZ).[[3]](#footnote-4) Jednodnevna procjena će se upotrijebiti za utvrđivanje organizacionih prednosti, kao i prilika za unapređenje njihovih kapaciteta. Na osnovu ove procjene, od organizacija će se zatražiti da izrade jednostavan plan za razvoj kapaciteta koji mogu da realizuju tokom svoje inicijative, a u cilju unapređenja svojih kapaciteta. Organizacije su podstaknute da izdvoje dio resursa iz prijedloga budžeta za ovo, i možda će na raspolaganju biti i određeni stručnjaci/kinje, na osnovu utvrđenih potreba. Svaka podrška biće u vezi sa planiranim aktivnostima. Propratna PKOZ biće izvršena na kraju ove aktivnosti da bi se procijenilo da li je vremenom došlo do promjena u kapacitetima organizacije.

# Kriterijumi podobnosti

Da bi mogao da konkuriše, kandidat i (ako postoji) dokandidat(i) mora da zadovolji sljedeće kriterijume:

* Da je zakonski registrovan i da radi u jednoj ili više od ovih šest zemalja: Albanija, Bosna i Hercegovina, Crna Gora, Sjeverna Makedonija, Kosovo ili Srbija;
* Da je neprofitna organizacija;
* Da je organizacija civilnog društva;
* Da je aktivna duže od godinu dana;
* Da ima misiju koja je u vezi sa predloženim aktivnostima;
* Da ima jasnu viziju promjene koju želi da uvede svojom inicijativom, a koja će doprinijeti suzbijanju diskriminacije i unapređenju ženskih radnih prava; i
* Da ima iskustvo u vezi sa predloženim projektom, i to:
  + Za organizacije koje se bave podizanjem svijesti, iskustvo u radu na podizanju svijesti kod marginalizovanih zajednica;
  + Za organizacije zainteresovane za pružanje pravne pomoći, srodno ranije iskustvo i stručnost u davanju pravne pomoći;
  + Iskustvo u unapređenju rodne ravnopravnosti i/ili prava žena na rad, veoma je poželjno ali ne i obavezno;
* Da je u stanju da dokaže svoj kapacitet i ranije iskustvo u rukovođenju projektima slične razmjere (u smislu budžeta i trajanja) kao i predloženih aktivnosti;
* Da je neposredno odgovoran za pripremu i rukovođenje projektom;
* Da ima rukovodeći kapacitet, stručne sposobnosti i kvalifikacije potrebne za uspješno sprovođenje predložene aktivnosti; i
* Da nastoji da dopre do marginalizovanih lica, lica iz lokalne zajednice i/ili ugroženih lica (npr. lica koja trpe diskriminaciju u vezi sa radom, posebno žene, lica sa drugačijim sposobnostima, LGBTQIA+ lica i manjinske etničke grupe).

Jedna organizacija na ovaj konkurs može da se prijavi samo sa jednom prijavom.

# Vrste aktivnosti

## Prihvatljive aktivnosti

Vrste aktivnosti koje su prihvatljive za davanje podrške, između ostalog, obuhvataju sljedeće:

* Bavljenje zalaganjem na osnovu potreba utvrđenih gore navedenim istraživanjem (samo Albanija i Srbija);
* Podizanje svijesti o srodnom pravnom okviru, nalazima istraživanja i preporuke zasnovane na dokazima koje proizilaze iz istraživanja sa ključnim akterima, uključujući: relevantne vladine institucije (npr. inspektorati rada, ministarstva rada, pravosudne institucije, ustanove za besplatnu pravnu pomoć koje finansira vlada, nacionalni mehanizmi za rodnu ravnopravnost); udruženja radnika, sindikati i drugi društveni partneri; druge OCD, uključujući i grupe za prava žena, poslovna udruženja, ustanove za besplatnu pravnu pomoć i OCD koje pomažu LGBTQIA+ licima, licima sa drugačijim sposobnostima, manjinama i ženama koje žive u seoskim sredinama;
* Osnaživanje i davanje podrške različitim ženama za prijavljivanje rodno zasnovane diskriminacije u vezi sa radom;
* Pružanje pravne pomoći i pravnih savjeta u vezi sa rodno zasnovanom diskriminacijom i radom; i
* Praćenje sudskih postupaka u vezi sa diskriminacijom, dokumentovanje rezultata i upotreba nalaza radi stvaranja osnova za zalaganje kod institucija za unapređenje reakcije istih.

U sklopu ovog Poziva moguće je dobiti i podršku za aktivnosti razvoja kapaciteta, kako je utvrđeno PKOZ i u PRK (vidi gore). Poželjno je da kandidati izdvoje određene resurse za ovo. Međutim, izgradnja kapaciteta ne bi trebalo da bude glavni cilj.

## Neprihvatljive aktivnosti

Vrste aktivnosti koje su neprihvatljive, između ostalog, obuhvataju:

* Aktivnosti koje su skoncentrisane samo ili uglavnom na individualna pokroviteljstva za učešće na radionicama, seminarima, konferencijama, kongresnim skupovima i studijskim posjetama;
* Aktivnosti koje su skoncentrisane samo ili uglavnom na individualne stipendije za studije ili kurseve, obuke;
* Nabavka objekata ili kancelarijskog prostora;
* Nabavka vozila;
* Nabavka opreme (izuzev ako je potrebna za uspešno izvršenje projekta);
* Aktivnosti povezane sa političkim strankama ili su političkog/stranačkog karaktera;
* Aktivnosti koje spadaju u opšte poslove nadležnih državnih institucija ili državnih upravnih službi, uključujući i lokalnu upravu; i
* Aktivnosti u vezi sa duvanskom industrijom (CAEN šifra 16); proizvodnjom alkoholnih destilovanih napitaka (CAEN šifra 1591) i oružjem i municijom (CAEN šifra 296).

# Prihvatljivi troškovi

## Prihvatljivi troškovi

Troškovi prihvatljivi u sklopu ovog Poziva obuhvataju sljedeće:

* Troškovi koje ima korisnik u toku trajanja aktivnosti;
* Troškovi navedeni u procjeni opšteg budžeta za aktivnost, a koja je priložena uz ugovor o grantu;
* Troškovi koji su neophodni za sprovođenje aktivnosti koja je predmet granta;
* Troškovi koji mogu da se utvrde i provjere, uključujući to da su evidentirani u knjigama obračuna korisnika te da su utvrđeni prema važećim standardima obračuna u zemlji u kojoj je korisnik osnovan i prema uobičajenim praksama korisnika za obračun troškova; i
* Troškovi koji su u skladu sa uslovima važećih poreskih i propisa u vezi sa socijalnom zaštitom;
* Troškovi koji su razumni, opravdani i u skladu sa uslovima zdravog finansijskog upravljanja, posebno u pogledu ekonomičnosti i efikasnosti.

Zarade i troškovi rada, kada kandidat jasno objasni kako će mu ista podrška omogućiti da se bavi rješavanjem rodno zasnovane diskriminacije u vezi sa radom, kako je gore podvučeno.

## Neprihvatljivi troškovi

Troškovi koji su neprihvatljivi u sklopu ovog Poziva obuhvataju sljedeće:

* Dugovanja i takse za opsluživanje duga (kamata);
* Obezbjeđivanje sredstava za gubitke ili eventualne buduće obaveze;
* Troškovi koje korisnici prijave, a finansira drugi donator ili radni program koji dobija grant od Evropske unije (uključujući i preko EDF-a);
* Nabavka zemljišta ili objekata;
* Gubici zbog zamjene valuta;
* Davanje kredita trećoj strani; i
* Troškovi zarade za kadar javnih službenika/državne uprave.

## Podjela troškova

Poželjno je da se svakim budžetom za projekat predvidi podjela troškova (odnosno sufinansiranje preko nekog drugog organa) i/ili nenovčani doprinos (na primjer, dokumentovani volonterizam). Poželjno je da ovo bude navedeno u prijedlogu budžeta.

# Trajanje

Planirani projekat mora da traje najmanje 12 mjeseci i ne smije da traje duže od 18 mjeseci.

# Sredina

Aktivnosti bi trebalo da se sprovode u zemlji u kojoj je organizacija osnovana i posluje, uključujući: Albaniju, Bosnu i Hercegovinu, Kosovo, Crnu Goru, Sjevernu Makedoniju ili Srbiju. Približan broj grantova koji se daju po zemlji prikazan je u Tabeli dolje. Komisija za ocjenu grantova zadržava pravo da izvrši prilagođenje na osnovu primljenog prijedloga.

# Veličina grantova

Opšti indikativni iznos koji je stavljen na raspolaganje za svaku zemlju učesnicu ovim Pozivom iznosi 200.000,00 EUR.

Organizacije mogu da konkurišu za sljedeće kategorije grantova, u svojoj zemlji (po mogućnosti), navodeći u prijavi sredinu u kojoj će raditi. U tabeli je opisano koji su grantovi predviđeni za dodjelu. Komisija za ocjenu granta zadržava pravo da izvrši prilagođavanje na osnovu primljenog prijedloga.

|  |  |  |  |
| --- | --- | --- | --- |
| Fokus | Maksimalni iznos po grantu | # predviđenih grantova  po zemlji | Predviđeni iznos po sredini |
| Sredina 1. Pravna pomoć i praćenje rada sudova | 20.000 | 1 grant po zemlji | 120.000 |
| Sredina 2. Zalaganje za izmjenu zakona/politike i/ili unapređenje institucionalne reakcije | 10.000 | Albanija (1), Srbija (1) | 20.000 |
| Sredina 3. Podizanje svijesti i osnaživanje žena da prijavljuju diskriminaciju | 10.000 | 1 grant po zemlji | 60.000 |
| Ukupno |  | 14 grantova | 200.000 |

# Kriterijumi izbora i ocJena

Aplikacije će razmatrati i procijeniti Komisija za procjenu grantova. U svrhu ocjene, kandidat je dužan da obezbijedi da su traženi podaci i dokumenta pripremljeni. Svaka prijava se ocjenjuje u skladu sa sljedećim koracima i kriterijumima.

## Minimalni kriterijumi

Prvobitna provjera svake primljene prijave vrši se da bi se obezbijedilo sljedeće:

* Da kandidat ispunjava kriterijume podobnosti;
* Da je kandidat dostavio sva tražena dokumenta u traženom obliku;
* Da je rok zadovoljen.

Prijave koje ne ispunjavaju ove kriterijume diskvalifikuju se i ne prolaze kroz dalji postupak ocjenjivanja. Ako su ovi kriterijumi ispunjeni, Komisija za ocjenu granta vrši obradu prijave.

## Kriterijumi za izbor

Komisija za ocjenu grantova ocjenjuje prijedloge na osnovu sljedeće tabele ocjenjivanja. Prijedlog sa najvećom ocjenom dobija grant. Kandidat mora da dobije najmanje 50 bodova da bi dobio sredstva.

|  |  |
| --- | --- |
| Tabela za izbor | Najviša ocjena |
| Koliko je relevantna predložena aktivnost za zadovoljavanje potreba ciljne grupe i rješavanje utvrđenih problema? | 15 |
| Koliko su jasni, relevantni i realni ciljevi, rezultati, pokazatelji? U kojoj mjeri će doprinijeti gore navedenim ciljevima Poziva? Da li se pokazatelji mogu ocijeniti? | 35 |
| Da li su relevantna stručnost i kapacitet organizacije da radi na datoj stvari objašnjeni? | 20 |
| Koliko jasno prijedlog opisuje kako će se doprijeti do marginalizovanih grupa (npr. lica sa drugačijim sposobnostima, manjine, žene u seoskim sredinama, LGBTQIA+ lica)? Koliko je realna i efikasna predložena strategija u smislu dopiranja do gore navedenih grupa? | 20 |
| Koliko je jasno predstavljeno korišćenje sredstava u vezi sa predloženim aktivnostima? | 10 |
| UKUPNO | **100** |

# Postupak konkurisanja, rokovi i vremenski okvir

Prijava može da se dostavi na albanskom, srpskom, bosanskom, hrvatskom, crnogorskom, makedonskom i engleskom jeziku. Popunjena prijava se dostavlja elektronskim putem na sljedeću e-mail adresu: [grants@womensnetwork.org](mailto:grants@womensnetwork.org), kojom upravlja Kosovski fond za žene Mreže žena Kosova (MŽK). Kandidati su dužni da dostave sljedeća dokumenta:

1. Jedan primjerak svoje prijave na popunjenom Obrascu prijave (Word format, u prilogu i dostupan na: [www.womensnetwork.org](https://womensnetwork.org/wp-content/uploads/2019/10/KWF_Obrazac-za-Prijavu_MNE.docx));
2. Budžet, na popunjenom obrascu MŽK (Excel format, u prilogu i dostupan na [www.womensnetwork.org](https://womensnetwork.org/wp-content/uploads/2019/10/KWF_Predlog-Bud%C5%BEeta_MNE.xlsx)).
3. Logički okvir (Word format, u prilogu i dostupan na [www.womensnetwork.org](https://womensnetwork.org/wp-content/uploads/2019/10/KWF_Logi%C4%8Dki-okvir_MNE.docx))

Dostavljeni prijedlog mora da bude autentičan i isključivi rad organizacije koja konkuriše. U slučaju plagijata nastupa diskvalifikacija.

Pitanja u vezi sa Pozivom za dodjelu grantova i Obrascem prijave mogu se postaviti MŽK putem sljedeće adrese e-pošte: [grants@womensnetwork.org](mailto:grants@womensnetwork.orgu) do isteka roka za pojašnjenja.

MŽK zadržava sav materijal i sva dokumenta koja dostave kandidati. MŽK neće koristiti podatke koje kandidati dostave u drugu svrhu osim ocjene; svaki podatak koji je dostavljen ostaje povjerljiv, osim ako je tražen na osnovu zakona na Kosovu ili ako ga zatraže oni koji daju finansijsku podršku.

Po dostavljanju prijave, kandidat dobija potvrdu o prijemu sa brojem prijave.



## Indikativni rokovi

|  |  |  |
| --- | --- | --- |
| **Aktivnost** | **Rok** | **Vrijeme** |
| Informativni skupovi | Oktobar (vidi dolje) | |
| Zahtjev za pojašnjenjem /dodatnim podacima | 31. oktobar | |
| Rok za dostavljanje prijedloga projekta | 9. novembar | 17.00 |
| Ocjena podobnosti | 11-15. novembar |  |
| Postupak pred Komisijom za ocjenu granta | 18. novembar-6. decembar |  |
| Zahtjev za dodatnim podacima od finalista (po potrebi) | 9-13. decembar |  |
| Obavještenje o izboru | 20. decembar |  |
| Skupovi radi upućivanja i zaključivanja ugovora *(Napomena: očekivani datum početka ne bi trebalo da bude poslije 15. januara)* | 13-31. januar |  |

## Informativni skupovi

Informativni skupovi sastavni su dio ovog Konkursa za prijedloge, a partneri u realizaciji projekta će ih organizovati u svih šest (6) zemalja Zapadnog Balkana. Tokom informativnih skupova, Poziv za dodjelu grantova će biti objašnjen, a sva eventualna pitanja i nedoumice objašnjeni. Raspored planiranih informativnih skupova je sljedeći:

**Beograd:** 16. oktobar 2019, 14:00, Info centar EU u Beogradu

**Podgorica:** 30. oktobar 2019, 12:00, Info centar EU u Podgorici

**Priština:** 17. oktobar 2019, 13:00, Hotel Sirius u Priṧtini

**Sarajevo i Banja Luka:** 28. oktobar 2019, 12:00, Networks Sarajevo; 24. oktobar 2019, 12:00, Info centar EU u Banja Luci

**Skoplje:** 18. oktobar 2019, 11:00, Civil Society Resource Center u Skoplju

**Tirana:** 29. oktobar 2019, 10:00 Info centar EU u Tirani

1. „Promjene“ se odnose na svaku razliku u pristupu, politici i/ili ophođenju prema slučajevima diskriminacije, nakon zalaganja OCD, a koje dokazuju uticaj zalaganja OCD. [↑](#footnote-ref-2)
2. Vidi objašnjenje PKOZ dolje. [↑](#footnote-ref-3)
3. Ova ugledna metodologija, koja proizlazi iz Indeksa zalaganja Agencije Sjedinjenih Država za međunarodni razvoj (USAID), a koju je dodatno razvio East-West Management Institute, koristi se u nekoliko zemalja širom svijeta za procjenu kapaciteta i sposobnosti organizacija da se efikasno bave zalaganjem. [↑](#footnote-ref-4)